CELEX: 62021TN0313
Language: bg
Date: 2021-06-03 00:00:00
Title: Дело T-313/21: Жалба, подадена на 3 юни 2021 г. — SAS Cargo Group and Others/Комисия

19.7.2021   
            
            
               BG
            
            
               Официален вестник на Европейския съюз
            
            
               C 289/49
            
         
      Жалба, подадена на 3 юни 2021 г. — SAS Cargo Group and Others/Комисия
      (Дело T-313/21)
      (2021/C 289/66)
      Език на производството: английски
      
         Страни
      
      
         Жалбоподатели: SAS Cargo Group A/S (Каструп, Дания), Scandinavian Airlines System Denmark-Norway-Sweden (Стокхолм, Швеция), SAS AB (Стокхолм) (представители: B. Creve, M. Kofmann, J. Killick и G. Forwood, адвокати)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да осъди Европейския съюз, представляван от Европейската комисия:
                  
                              (a)
                           
                           
                              да изплати на жалбоподателите обезщетение в размер на 14 438 793,21 EUR за вредите, причинени вследствие на неизплащането от Комисията на точния размер лихви върху върнатата глоба за периода между 15 февруари 2011 г. и 8 март 2016 г. съгласно член 266, параграф първи ДФЕС в съответствие с решение на Общия съд от 16 декември 2015 г., SAS Cargo Group A/S и др./Комисия (дело T-56/11) или, ако това е невъзможно — обезщетение за период и прилагайки лихвен процент, които Общият съд счита за подходящи;
                           
                        
                              (б)
                           
                           
                              да изплати на жалбоподателите лихва, изчислена според лихвения процент на Европейската централна банка (ЕЦБ) за нейните основни операции по рефинансиране, увеличен с 3,5 процентни пункта върху обезщетението по предходната буква (а) от 8 март 2016 г. до пълното издължаване, като претендираната лихва е проста лихва до 4 февруари 2021 г. и сложна капитализирана лихва, считано от 5 февруари 2021 г., или ако това е невъзможно — да заплати лихва върху обезщетението по предходната буква (а) за период, при прилагане на лихвен процент и в съответствие с метод за изчисляване (проста или сложна капитализирана лихва), които Общият съд намери за подходящи.
                           
                        
            
                  —
               
               
                  Да отмени решението на Европейската комисия от 25 март 2021 г., с което се отхвърля искането на жалбоподателите за обезщетение на извъндоговорни вреди.
               
            
                  —
               
               
                  Да осъди Европейската комисия да заплати съдебните разноски.
               
            
         Основания и основни доводи
      
      В подкрепа на искането си за изплащане на обезщетение за вреди жалбоподателят посочва едно-единствено основание. Той твърди, че Комисията не платила на жалбоподателите точния размер лихви след отмяната на Решение на Комисията C(2010) 7694 окончателен от 9 ноември 2010 г. относно производство по член 101 ДФЕС, член 53 от Споразумението за ЕИП и член 8 от Споразумението между Европейската общност и Конфедерация Швейцария по въпроси на въздушния транспорт (дело A.39258 — Товарен въздушен транспорт).
      В подкрепа на искането си за отмяна на обжалвания акт жалбоподателите посочва три основания:
      
                  1.
               
               
                  Първото основание е изведено от твърденията на жалбоподателите, че в обжалваното решение е допусната грешка при прилагането на правото, тъй като с него е установено, че на основание на член 46 от Правилника било погасено правото на жалбоподателите да предявят претенциите си за ангажиране на извъндоговорната отговорност на ответника по член 340 ДФЕС.
               
            
                  2.
               
               
                  Второто основание е изведено от твърденията на жалбоподателите, че в обжалваното решение е допусната грешка при прилагането на правото, тъй като, за да отхвърли искането на жалбоподателите за обезщетение, това решение се основавало изключително на член 85a, параграф 2 от Регламент № 2342/2002 в положение, в което (i) Регламент № 2342/2002 не бил приложим за релевантния период от време и (ii) наличието на съответствие с член 90 от Регламент № 1268/2012 (а mutatis mutandis и член 85a, параграф 2 от Регламент № 2342/2002) не освобождава Комисията от задължението да изплати лихва за забава в съответствие с член 266, параграф първи ДФЕС.